LAPSI‑ JA NUORISOTYÖN/KASVATUSTYÖN MALLIJOHTOSÄÄNTÖ

Yleisperustelut

Kirkkoneuvosto/seurakuntaneuvosto voi hyväksyä seurakunnalle lapsi‑ ja nuorisotyön/kasvatustyön johtosäännön (KJ 7:1). Tällainen sääntö ei kirkkojärjestyksen mukaan ole pakollinen. 

Kirkkohallituksen hyväksymä mallijohtosääntö on tarkoitettu vain ohjeelliseksi. Seurakuntia kehotetaan selvittämään paikallisen lapsi- ja nuorisotyön/kasvatustyön tarpeet ja muokkaamaan johtosääntö vastaamaan omaa tilannettaan.

Tässä mallijohtosäännössä lapsi- ja nuorisotyö on lasten ja 
nuorten sekä heidän perheidensä parissa tapahtuvaa kirkon tunnustuksen mukaista kristillistä toimintaa, jonka tarkoituksena on auttaa heitä elämään kristittyinä ja toimimaan seurakunnan jäseninä. 

Seurakunnan hyväksymään johtosääntöön ei ole tarkoitus jättää vaihtoehtoisia ilmaisuja, vaan seurakunta valitsee kauttaviivoilla merkityistä vaihtoehdoista oman hallintonsa mukaisen ilmaisun. Mikäli seurakunta ottaa johtosäännön nimeksi "Kasvatustyön johtosääntö", ymmärretään kasvatuksella tässä yhteydessä työtä lasten ja nuorten parissa ja sen jäsentämistä muuhun seurakuntatyöhön.

Yksityiskohtaiset perustelut

1 §	Tässä mallijohtosäännössä lapsilla tarkoitetaan alle 7-vuotiaita. Varhaisnuorilla tarkoitetaan 7-13 -vuotiaita, nuorilla 14-17 -vuotiaita ja nuorilla aikuisilla 18-29 -vuotiaita. Laajassa merkityksessä nuorilla tarkoitetaan kaikkia 7-29 -vuotiaita. 

2 §	Lapsi- ja nuorisotyön työalaan kuuluvat mm. pikkulapsityö, äiti-lapsikerhot, päiväkerho, pyhäkoulu, iltapäiväkerhot, yhteydet kunnalliseen päivähoitoon, varhaisnuorisotoiminta, partio, koulutyö, erityisnuorisotyö, rippikoulu, nuorisotoiminta, nuorten aikuisten toiminta ja opiskelijatyö sekä perhetyö edellä mainituissa yhteyksissä.

Työn toteuttamiseen osallistuvat myös muut kuin varsinaiset nuorisotyöntekijät. Tämä merkitsee sitä, että näitten ikäluokkien osuuteen kiinnitetään huomiota myös esim. diakoniassa ja lähetystyössä sekä seurakunnan musiikkitoiminnassa.

3 §	Toimintasuunnitelmaa toteutetaan hyväksytyn talousarvion puitteissa.	

4 §	Pykälä kirjoitetaan seurakunnan oman henkilöstötilanteen mukaisesti. Jos seurakunnassa ei ole lainkaan omaa virkaa lapsi- ja nuorisotyötä varten, muiden viranhaltijoiden vastuusta työalalla voidaan määrätä johtosäännöissä ja työnjakokirjassa.

Lapsi- ja nuorisotyöntekijöiltä edellytetään piispainkokouksen hyväksymiä kelpoisuuksia. Viranhaltijoiden tehtävät määritellään viranhaltijoiden johtosäännössä. Työsuhteisten osalta tehtävistä sovitaan työsopimuksessa.

5 §	Seurakunta voi ratkaista, vahvistaako työnjaon työntekijöiden kesken kirkkoneuvosto/seurakuntaneuvosto vai työalan johtokunta. Pykälän 4 momenttia ei luonnollisesti tarvita, jos työalalla on enintään yksi viranhaltija. Mikäli kirkkovaltuusto ei aseta kirkkoneuvoston avuksi lapsi- ja nuorisotyön johtokuntaa, niin kirkkoneuvosto/seurakuntaneuvosto voi itse asettaa avukseen lapsi- ja nuorisotyön tukiryhmän, jolla ei ole hallinnollista päätösvaltaa, mutta joka toimii työntekijän apuna suunnittelu- ja täytäntöönpanoelimenä. Sen tehtävät voidaan määritellä kirkkoneuvoston  hyväksymässä toimintasäännössä.

Pykälä on hyväksyttävä sen mukaan, mikä on hallintorakenne ja päätöksentekojärjestelmä seurakunnassa. Esim. piirijako voi vaikuttaa myös lapsi- ja nuorisotyön hallintoon. 

Voimaantulo: 

Seurakunnan tulee tutkia, millä johtosäännöillä työala on aikaisemmin järjestetty ja kumota ne. Koska kirkkovaltuusto on hyväksynyt aiemmat johtosäännöt, kirkkoneuvoston tulee esittää valtuustolle, että se kumoaa vanhat säännöt siltä osin kuin ne ovat ristiriidassa tämän johtosäännön kanssa. 

........................SEURAKUNNAN

LAPSI‑ JA NUORISOTYÖN/KASVATUSTYÖN JOHTOSÄÄNTÖ

	Hyväksytty kirkkoneuvostossa/seurakuntaneuvostossa
...............kuun ......päivänä 199...

1 §

		Lapsi- ja nuorisotyö on seurakunnan tehtävä, jonka tarkoituksena on edistää lasten ja nuorten sekä heidän perheidensä kristilliseen uskoon perustuvaa elämää, kasvatusta ja opetusta sekä toimintaa.

		KL 4:1
Toteuttaakseen kirkon tehtävää seurakunta huolehtii jumalanpalvelusten pitämisestä, kasteen ja ehtoollisen toimittamisesta sekä muista kirkollisista toimituksista, kristillisestä kasvatuksesta ja opetuksesta, sielunhoidosta, diakoniasta ja lähetystyöstä sekä muista kristilliseen sanomaan perustuvista julistus‑ ja palvelutehtävistä.

KJ 3:1 
Vanhempien ja huoltajien tulee antaa lapsille kristillistä kasvatusta ja kirkon tunnustuksen mukaista opetusta. Kummien ja seurakunnan tulee tukea vanhempia ja huoltajia tässä kasvatus- ja opetustyössä.

KJ 3:2 
Seurakunnan tulee huolehtia eri ikäisten seurakunnan jäsenten kristillisestä kasvatuksesta ja hengellisen elämän hoitamisesta.

2 §

     	Lapsi- ja nuorisotyötä tehdään
		1) huolehtimalla, että lapsilla ja nuorilla on mahdollisuus kokea turvallisuutta, rakentaa uskonelämänsä sanan ja sakramenttien perustukselle, kasvaa yhteyteen toisten kristittyjen kanssa, osallistua seurakunnan tehtävän toteuttamiseen sekä harjaantua kristillisessä elämäntulkinnassa ja sen mukaisessa elämässä;
     	2) ohjaamalla ja tukemalla koteja ja seurakuntalaisia kasvatusvastuuseen omassa elämänpiirissään ja seurakunnan toiminnassa;
     	3) liittymällä paikkakunnan kasvatus‑ ja nuorisotoimen kokonaisuuteen sekä rovastikunnan, hiippakunnan ja kirkon yhteiseen lapsi‑ ja nuorisotyöhön; sekä
		4) edistämällä ekumeenista ja kansainvälistä lapsi‑ ja nuorisotyötä käyttäen kanavina kirkon kasvatusasiain ja nuorisotyön keskuksia, ekumeenisia ja kansainvälisiä yhteistyöjärjestöjä sekä kirkon lähetysjärjestöjä.

3 §

     	Vuosittain laaditaan lapsi‑ ja nuorisotyön toiminta-
suunnitelma ja talousarvioehdotus sekä seurantaa ja arviointia varten toimintakertomus edelliseltä vuodelta.

4 §

		Seurakunnassa on 2 §:ssä tarkoitettuja tehtäviä varten lapsi- ja nuorisotyön virka/virkoja sekä työsopimussuhteessa olevia työntekijöitä. Viranhaltijan tehtävistä voidaan antaa lähempiä määräyksiä viran johtosäännössä.

5 §

   		Lapsi‑ ja nuorisotyötä johtaa ja siitä vastaa kirkkoneuvosto/seurakuntaneuvosto.
   		Kirkkoneuvoston apuna toimii kirkkovaltuuston asettama lapsi- ja nuorisotyön johtokunta. / Kirkkoneuvosto/seurakuntaneuvosto asettaa lapsi‑ ja nuorisotyöhön tukiryhmän, jonka tehtävät määritellään kirkkoneuvoston hyväksymässä toimintasäännössä. 
		Lapsi‑ ja nuorisotyön viranhaltijoiden ja työntekijöiden esimiehenä on kirkkoherra. Välittömiä työnjohtotehtäviä voidaan antaa myös muulle papille tai lehtorille tai lapsi‑ ja nuorisotyön viranhaltijalle.
		Työnjaon lapsi- ja nuorisotyön viranhaltijoiden kesken vahvistaa tarvittaessa kirkkoneuvosto lapsi- ja nuorisotyön johtokunnan esityksestä. 

		KJ 6:34
		Kirkkoherran tehtävänä on johtaa kirkkolain 4 luvun mukaista seurakunnan toimintaa.

        	----
        	Kirkkoherran tulee myös valvoa, että seurakunnan muuta toimintaa, kuten kristillistä kasvatusta ja opetusta, diakoniaa sekä evankelioimis‑ ja lähetystyötä harjoitetaan kirkon tunnustuksen ja tehtävän mukaisesti.
        
Kirkkoherra on seurakunnan jumalanpalveluksissa, kirkollisissa toimituksissa ja muussa hengellisessä työssä sekä kirkkoherranvirastossa toimivien viranhaltijoiden ja työntekijöiden esimies. Kirkkoneuvoston puheenjohtajana kirkkoherra valvoo kirkkoneuvoston päätösten noudattamista ja laillisuutta seurakunnan hallinnossa ja taloudenhoidossa.

		Tämä johtosääntö tulee voimaan .... päivänä ..... kuuta 199...
		(Kirkkovaltuusto on ......... kumonnut ......... vahvistetun seurakunnan lapsi‑ ja nuorisotyön johtosäännön sekä...)